
Тема:  Сан турында төшенчә.
Максат: санның сүз төркеме икәнен, нинди сорауларга җавап бирүен,нәрсәне белдерүен,сан белән ачыкланган исемнең ничек аталуын;  нинди төркемнәргә бүленүен, аларны сөйләмдә дөрес куллана белү; туган телгә мәхәббәт тәрбияләү.
Бурычлар: укучыларның фикерләү сәләтен, мөстәкыйльлекләрен, иҗади активлыкларын һәм танып- белүне үстерү; татар теленә хөрмәт һәм ихтирам тәрбияләү, телнең чисталыгын, дөреслеген саклау, телне, халыкның рухи мирасын өйрәнүгә кызыксыну уяту.

1 этап.Оештыру өлеше. . Укучылар белән дәрескә уңай атмосфера тудыру.
И туган тел, и матур тел, әткәм- әнкәмнең теле!
Дөньяда күп нәрсә белдем син туган тел аркылы.
Иң элек бу тел белән әнкәм бишектә көйләгән,
Аннары төннәр буе әбкәм хикәят сөйләгән.
- Бу шигырьне кем язган әле?
Укучылар:- Г.Тукай
-Бу шигырьдә нәрсә турында сүз бара?
Укучылар:-Туган тел турында
-Җир йөзендә яшәгән халыкларның телләре бик күп төрле. Ләкин һәркемнең дә башка телләргә караганда яхшырак белгән, үзенә якын,  кадерле бер теле була. Шул телдә аның әти-әнисе, туганнары сөйләшә. Шуңа күрә дә ул телне туган тел-ана теле дип атыйлар. Безнең туган телебез нинди?
Укучылар:- Татар теле
-Әйдәгез, балалар, без дә бүген татар теле дәресебезне матур итеп үткәрик әле.
2 этап. Белемнәрне актуальләштерү.
-“Грамматик викторина” үткәреп алабыз. Мин сезгә сораулар бирәм, ә сез, тиз генә, озак уйлап тормыйча, бер сүз белән генә җавап бирегез:
-Тел ярдәмендә нәрсә дә булса хәбәр итү, әңгәмә алып бару ничек атала? (Сөйләм)
-Сөйләм нәрсәдән тора? (Җөмләдән)
-Җөмлә нәрсәдән тора? (Сүздән)
-Предметны белдергән сүз нәрсә дип атала? (Исем)
-Предметның эшен белдергән сүз нәрсә дип атала? (Фигыль)
-Предметның билгесен белдергән сүз нәрсә дип атала? (Сыйфат)
-Исемне алмаштырып килгән сүз нәрсә дип атала?? (Алмашлык)
-Бу сүзләр нәрсәләрне белдерә торган сүзләр? (Сүз төркемнәрен.)
-Дөрес, болар сүз төркемнәрен белдерә торган сүзләр.
3 этап. Яңа тема өстендә эш.
-Бергәләп уен уйнап алыйк әле.  Мин сезгә сүзләр әйтәм, сез  шул сүзләрнең нинди сүз төркеменә керүен дәфтәрегездә билгеләп барыгыз.  
(Зәңгәр, мин, сөйли, биш,  мәктәп, йөз, алар, әни, күрәм, икенче, ун). 
Кайсы сүз төркеменә күбрәк булды? (слайд 1)
-Сан.
-Дөрес. Димәк, укучылар, без бүген сезнең белән нинди  сүз төркеме турында сөйләшербез, бүгенге дәреснең темасы ниди булыр,?
-Дәреснең максаты нинди булыр ? 
-Нәрсә ул сан? Сан нәрсәне белдерә? (слайд 2)
-Укучылар аны икенче төрле микъдар саны дип атыйлар. Ни өчен микъдар саны микән? Микъдар сүзе нәрсәне аңлата икән?
Сүзлек өстендә эш:“Татар теленең аңлатмалы сүзлеге”- 344 бит- микъдар сүзенең аңлатмасын укыйлар. (слайд 3,4)
Микъдар саны предметның санын, төгәл исәбен белдерә һәм ничә? күпме? никадәр? сорауларына җавап бирә . (слайд 5)
-Укучылар, сан нинди сүз төркемен ачыклап килә?   
4 этап. Ныгыту.  
  - Табышмакларны укы . Саннарны тап кайсы сүзләрне ачыклап  килгән? 
Утыра бер чүлмәк, өстенә кигән йөз күлмәк.
Икәү берәүне кыйный, берәү кычкырып елый.
-Сан белән ачыкланып килгән исем ничек атала?
-Димәк, монда сан кайсы сүзне ачыклап килде?
-Укучылар монда исемнәр   берлек сандамы, күплек сандамы?
-Сез ничек уйлыйсыз, сан янында килгән исеме ничек дип атарга була?
1нче бирем.  (слайд 6)
Ике алма, икенче сыйныф, биш китап, бишенче урын
-Укучылар, бу саннар барысы да предметның бер төрле мәгънәсен белдерәме?
Ике алма               икенче сыйныф
алты китап           алтынчы урын
-Төп исәпне          Тәртипне белдерә
Хәзер презентацияне карыйк. Андагы сүзләрне укыйк әле. (Биш, егерме, тугызынчы, беренче, ун, уникенче, дүрт, алтынчы) 
Беренче баганага  микъдар саннарын языгыз, икенче баганага тәртип саннарын. (слайд 7)
Микъдар саны                                Тәртип саны
Биш                                                         тугызынчы
егерме                                                  беренче
Ун                                                            уникенче
Дүрт                                                         алтынчы
(Слайд буенча укучылар эшләренең дөреслеген тикшерәләр).
-Эшләгән эшебезгә  нәтиҗә ясыйк. Микъдар саннары  нәрсәне белдерәләр? 
- Игътибар итик әле, укучылар, тәртип саннары ничек ясалганнар?  (Алар микъдар санына  -ынчы/-енче, -нчы/-нчекушымчалары ялганып ясалган.)
-ынчы, -нчыкушымчалары нинди әйтелешле сүзләргә ялганган? (калын әйтелешле), -енче,-нчекушымчалары нинди әйтелешле сүзләргә ялганган? (нечкә әйтелешле)
5 этап. Тикшерү күнегүләре.  (слайд 8)
 2 нче бирем. Бирелгән җөмләләргә кирәкле саннарны язарга.
1. Безнең сыйныфта  _________________   укучы.
2. ______________________ сентябрьдә балалар мәктәпкә баралар. 
3. ______________________ Май – Җиңү көне.
4. Бу күлмәк ______________сум тора.
5. Без __________________________ гасырда яшибез.
Саннар: ике йөз, беренче, ун, тугызынчы, егерме беренче.
-Укучылар, хәзер саннарны ясалышы ягыннан карарбыз. Без бүген сезнең белән гади саннарны, кушма саннарны һәм тезмә саннарны өйрәнербез. (слайд 9)
Гади саннар - бер сүздән генә, ягъни бер тамырдан гына торган саннар. (слайд 10)
Кушма саннар   ике сүз, ягъни ике тамыр бергә кушылып ясалган саннар.Кушма саннар кушылып язылалар.  Кушма саннар тугыз. Унбердән алып унтугызга кадәрге саннар кушма саннар булалар. Кушма саннар кушылып язылалар.
Тезмә саннар ике яки берничә сүз тезелеп килгән саннар. Тезмә саннар аерым язылалар. (слайд 11)
Гади  саннар             Кушма саннар            Тезмә саннар
Ике                                унбер                              егерме алты
Җиде                             унике                              илле дүрт
Утыз                              унөч                                өч йөз
Сиксән                           ундүрт                            алты мең сигез
3 нче бирем. Саннарның язылышына бәйле хаталы очракларны табарга. Хаталы язылган сүзләрнең астына сызарга һәм дөрес языылышын аңлатырга. 
1. Ун ике ай сизелми дә үтеп китте.
2. Әниемә утызалты яшь.
3. Егермеөченче февраль – Ватанны саклаучылар көне.
4. Ике гасырда икейөз ел.
5. Сигез елдан миңа ун сигез тула.
- Укучылар, афәрин, булдырдыгыз. Сезне  тапкырлыкта да сынап карыйсы килә. Табышмакларның да саннар белән төзелгәннәре бар. Тыңлагыз әле. 
1. Ел да килә дүрт батыр,
Дүртесе дә ят төсле,
Дүртесе дә бик матур.  (Елның дүрт фасылы)

2.  Ике әти, ике бала,
Үзләре өчәү генә. (Бабай, ата, ул)
 
3. Дүрт хатынга бер шәл.  (Өстәл)

4. Бер тавык астында 60 йомырка.  (Сәгать, минутлар)
5. 7 үрдәк оча иде. Шуларның икесен атып төшерделәр. Ничә үрдәк калды? (2)
6. Нинди сәгать тәүлеккә ике генә мәртәбә вакытны дөрес күрсәтә? (ватык).
7. 4 шәм янып тора. Өчесен сүндерәләр. Ничә шәм кала? (3 кала, 1се янып бетә).
8. Нинди санны уңнан укысаң да, сулдан укысаң да бер төрле әйтелә?(кырык) 
(слайд 12)

Тормышта саннарны кайларда очратабыз? 
Сәгать циферблатында саннар бар.

Сәгать ничә? (Сигез. Микъдар саны)
[image: time say goodbye - Quoteko.com]






Сәгать ничә? (Уникенче ярты. Тәртип саны.)
(слайд 13)

(слайд 14)

· Температураны үлчәү өчен кулланыла торган термометрларда саннар бар.

(слайд 15)Машина номерларында саннар була.

Нәтиҗә ясыйк әле. Саннар безнең тормышта күп очрыймы? 
Укучылар: Саннар безнең тормышыбызда гел очрап тора. Тормышыбызны саннардан башка күз алдына да китереп булмый. 
Укучыларның белемен тикшерү.
(слайд 16)Тест.  
1.Сан нәрсәне белдерә?
А) предметның билгесен;
Ә) предметның эшен;
Б) предметның санын;
В) предметның хәрәкәтен.
2. Сан белән ачыкланган  исем:
А) сыйфатланмыш дип атала;
Ә) саналмыш дип атала
Б) микъдар саны дип атала;
В тәртип саны дип атала.
3. Сан нинди сорауларга җавап бирә?
А) кем? нәрсә?
Ә) нинди?
Б) ничә? күпме? никадәр?
В) нишли? нишләде?
4. Сан янында килгән исем һәрвакыт:
А) Берлек санда була;
Ә) күплек санда була;
Б) саны булмый;
В) берлек һәм күплек санда була.
5. Тәртип саннары нинди сорауга җавап бирә?
 А) кем?
 Ә) нәрсә?
 Б) ничәнче?
  В ) нишли?
6.Тәртип саннары микъдар санына нинди кушымчалар ялганып ясала?
 А) -лар/ -ләр;
 Ә) -ның/ -нең;
 Б) –ынчы/ -енче; -нчы/ -нче;
 В) -да/ -дә.
6 этап. Нәтиҗә һәм бәяләү. 
    -Укучылар, без бүген нинди сүз төркеме турында сөйләштек? Берәр яңалык алдыгызмы үзегезгә? 
(слайд 17)Өй эше: Саннар кертеп “Чаңгы ярышында” исемле кечкенә хикәя язып килергә. 

















Карточкалар

Бирелгән җөмләләргә кирәкле саннарны язарга.

1. Безнең сыйныфта  _________________   укучы.
2. ______________________ сентябрьдә балалар мәктәпкә баралар. 
3. ______________________ Май – Җиңү көне.
4. Бу күлмәк ______________сум тора.
5. Без __________________________ гасырда яшибез.
Саннар: ике йөз, беренче, ун, тугызынчы, егерме беренче.

Саннарның язылышына бәйле хаталы очракларны табарга. Хаталы язылган сүзләрнең астына сызарга һәм дөрес языылышын аңлатырга. 
6. Ун ике ай сизелми дә үтеп китте.
7. Әниемә утызалты яшь.
8. Егермеөченче февраль – Ватанны саклаучылар көне.
9. Ике гасырда икейөз ел.
10. Сигез елдан миңа ун сигез тула.

